AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės įstaigoms patikėjimo teise valdyti, naudoti ir disponuoti juo

1. Parengto tarybos sprendimo projekto tikslai ir uždaviniai:

Tikslas - perduoti Molėtų rajono savivaldybės biudžetinėms įstaigoms (toliau – Įstaigoms) patikėjimo teise valdyti, naudoti ir disponuoti savivaldybei nuosavybės teise priklausantį nekilnojamąjį, ilgalaikį ir trumpalaikį materialųjį turtą.

1. Siūlomos teisinio reguliavimo nuostatos:

Sprendimu bus nustatyta, kurioms savivaldybės įstaigoms perduodamas turtas.

1. Laukiami rezultatai:

Perduotas turtas bus naudojamas Įstaigų įstatuose numatytai veiklai, tinkamai apskaitytas, remontuojamas ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Perduodamas turtas – mikroautobusas VW CARAVELLE HFO164, 4 padangos, kuras Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti ilgalaikio materialiojo ir nematerialiojo turto, trumpalaikio turto apžiūros 2022 m. sausio 10 d. aktu Nr. T21-2 pripažintas nereikalingu savivaldybės administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2022 m. sausio 14 d. įsakymu Nr. B6-36 „Dėl Molėtų rajono savivaldybės turto pripažinimo nereikalingu“ turtas pripažintas nereikalingu savivaldybės administracijos veiklai ir siūlymas Molėtų rajono savivaldybės tarybai nurodytą turtą perduoti Molėtų „Vyturėlio“ vaikų lopšeliui–darželiui įstatuose numatytai veiklai vykdyti.

Molėtų „Vyturėlio“ vaikų lopšelio-darželio direktorius 2022 m. sausio 7 d. įsakymu Nr. V-2 „Dėl materialiojo turto pripažinimo nereikalingu naudoti ir perdavimo Molėtų rajono viešajai bibliotekai“ pripažino turtą – automobilį VW Passat, 4 padangas ir 30 ltr. kuro nereikalingu Molėtų „Vyturėlio“ vaikų lopšelio - darželio veiklai ir siūlymas perduoti Molėtų rajono savivaldybės viešajai bibliotekai.

Molėtų rajono ugniagesių tarnybos direktorius 2022 m. sausio 3 d. įsakymu Nr. VK-2(1.2) „Dėl Molėtų rajono ugniagesių tarnybos patikėjimo teise valdomo turto pripažinimo nereikalingu įstaigos funkcijoms vykdyti“ pripažino turtą – gaisrinės pastatą, Molėtų r. sav., Alanta, Dariau ir Girėno g. 9A, sandėlio pastatą, Molėtų r. sav., Molėtų m., Vilniaus g. 15-1 ir automobilį „Mercedes Benz“ nereikalingu Molėtų rajono ugniagesių tarnybos veiklai ir siūlymas perduoti Molėtų rajono savivaldybės administracijai.

Todėl, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis paruoštas sprendimo projektas dėl turto perdavimo pagal poreikį.